text: Ny livsvigtig kamp for SønderjyskE
  24 maj 2015 kl. 09.51
  Sønderjyderne møder FC Vestsjælland på Sydbank Park i Haderslev, og her er et point nok til at være reddet fra nedrykning i Superligaen.
  Torsdagens sejr 3-2 sejr over Esbjerg fB har i følge SønderjyskE's hjemmeside givet spillerne håb til aftenens kamp.
  Trænerteamet, Lars Søndergaard og Peter Enevoldsen, må til søndagens kamp undvære kantspilleren, Johan Absalonsen, som fik et rødt kort i torsdagens kamp mod Esbjerg, og dermed har fået karantæne.
  I stedet spiller Nicolaj Madsen, der vender tilbage efter en skade.
  